《洞仙歌》
清代·沈岸登

今年厄闰，误春芽消息。禁火烟寒雨空滴。纵松声入鼎，蟹眼翻瓯，扶残醉、谁把绿尘分得。

西泠云窦外，枪粉无多，几树尖茸嫩先摘。蒻叶拆重重，扑鼻悠扬，官字盏、乳花浮碧。

忆一骑、传来软尘飞，又十分冰蟾，单衣凉席。

作者简介：（?—1702）浙江平湖人，一作嘉兴人，字覃九，号南渟，又号惰耕村叟。工词，与龚翔麟、朱彝尊等称“浙西六家”。兼善诗、书、画。有《黑蝶斋诗词钞》、《古今体词韵》、《春秋纪异》。